Държавен вестник, бр. 17, 2021 г., стр. 49

БРОЙ  17	
Д Ъ Р Ж А В Е Н  В Е С Т Н И К 	
СТР.  49  
1.2. Валидиране и професионални знания, 
умения и компетентности
Придобиването на квалификация по профе-
сията „Монтьор на енергийни съоръжения и 
инсталации“ или по част от нея чрез валидиране 
на придобити с неформално или информално 
учене резултати от ученето се осъществява 
съгласно Наредба № 2 от 13.11.2014 г. за усло-
вията и реда за валидиране на професионални 
знания, умения и компетентности, издадена от 
министъра на образованието и науката (ДВ, 
бр. 96 от 2014 г.). 
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Монтьорът на енергийни съоръжения и 
инсталации може да работи в държавни, об-
щински, акционерни и еднолични дружества и 
предприятия с предмет на дейност електро- и 
топлопроизводство, битово газифициране, ото-
пление, климатизация и вентилация, хладилна 
техника, използващи енергопреобразуващи 
технологии с първичен енергоносител конвен-
ционални, ядрени и възобновяеми енергийни 
източници.
Работата на монтьора на енергийни съ-
оръжения и инсталации включва трудови 
дейности с комплексен характер, извършвани 
при изменящи се условия, и изисква познаване 
на организацията на труда, на използваните 
материали и инструменти, предназначението 
на крайния продукт и технологията на произ-
водствения процес. Монтьорът на енергийни 
съоръжения и инсталации изработва елементи 
на инсталации и съоръжения, сглобява и раз-
глобява съоръжения от готови възли, извършва 
монтаж и демонтаж на съоръжения, инсталации 
и мрежи, участва при тестване на съоръже-
ния и инсталации и извършва профилактика 
(поддържане и ремонт) на съоръжения и ин-
сталации, като ползва необходимите машини, 
инструменти и подемно-транспортна техника. 
Работи с техническа документация и прило-
жен софтуер. Спазва правилата за пожарна и 
аварийна безопасност и опазва околната среда.
Монтьорът на енергийни съоръжения и 
инсталации работи в среда, характеризираща 
се с високи или ниски температури, шум и 
вибрации, опасни газове и работни вещества 
(включително при условия на потенциална 
опасност от аварийни ситуации).
Работното време се регламентира от дейст-
ващите нормативни актове и от спецификата 
на специалностите в професията. То е със 
стандартна продължителност.
Монтьорът на енергийни съоръжения и 
инсталации, от всички специалности, при 
необходимост работи през почивните дни, 
като при овладяване на аварийни ситуации и 
отстраняване на последиците от тях се работи 
на трисменен режим на работа. 
Монтьорът на енергийни съоръжения и 
инсталации, работещ като машинист (опера-
тор) на машини и съоръжения, управлява и 
контролира производствения процес и работата 
на съоръженията на смени – 8- или 12-часови. 
Той носи отговорност за качеството на 
своята работа, за опазването на предметите 
и средствата на труда, на фирмената тайна и 
поверителната информация, осигурява безопас-
ност за себе си и за другите, опазва околната 
среда. В някои случаи се включват и задачи 
по контрол на други работници.
Монтьорът на енергийни съоръжения и ин-
сталации работи в екип, за което се изискват 
дисциплинираност, търпение, упоритост, отго-
ворност, самоконтрол, коректност и лоялност. 
От него се очаква да има готовност за кариерно 
развитие и повишаване на квалификацията, 
умения за пренагласа, способност за откриване 
и разпознаване на специфични сигнали в тру-
довата дейност, концентрация на вниманието 
и наблюдателност.
Монтьорът на енергийни съоръжения и 
инсталации работи със суровини и материали 
(конструкционни, топло- и хидроизолационни, 
антикорозионни, уплътняващи, смазващи и 
миещи вещества, хладилни агенти, студоно-
сители и горива); техническа документация 
(специализирана, справочна и каталожна 
литература, конструктивна документация, 
компютър, приложен софтуер, професионална 
библиотека); основни и специализирани ин-
струменти, стендове, машини, приспособления, 
измервателна апаратура и съоръжения; лични 
предпазни средства и работно облекло.
В зависимост от спецификата на работата за 
упражняващия професията може да се изискват 
следните свидетелства за правоспособност:
• Сертификат за работа с флуорсъдържащи 
парникови газове, необходим при извършване 
на дейности по експлоатация на съоръжения, 
съдържащи хладилни агенти, в съответствие с 
изискванията на Наредба № 1 от 2017 г. за реда и 
начина за обучение и издаване на документи за 
правоспособност на лица, извършващи дейности 
с оборудване, съдържащо флуорсъдържащи 
парникови газове, както и за документирането 
и отчитането на емисиите на флуорсъдържащи 
парникови газове (ДВ, бр. 20 от 2017 г.);
• Свидетелство за правоспособност по за-
варяване съгласно Наредба № 7 от 2002 г. за 
условията и реда за придобиване и признаване 
на правоспособност по заваряване, издадена от 
министъра на образованието и науката (ДВ, 
бр. 100 от 2002 г.):
◦ „Заварчик на ъглови шевове – Е2 и Е3“ и 
„Заварчик на листов материал – G2“; 
◦ „Спойчик на медни тръби с твърд припой“;
◦ инструменти и съоръжения за заваряване 
на тръби от РР и HDPE;
• Свидетелство за правоспособност съгласно 
Наредба № 2 от 2001 г. за условията и реда за 
придобиване и признаване на правоспособност 
за упражняване на професия по обслужване на 
парни и водогрейни котли (ДВ, бр. 9 от 2001 г.): 
◦ „Машинист на котли с високо налягане –
II или I степен“;
◦ „Машинист на енергийни котли“.